Tidligere på dagen fortalte forsvaren, at hun forventer, den tiltalte erkender usømmelig omgang med lig.

Nordjyllands Politi oplyste 12. februar 2022, at Mia Skadhauge Stevn var fundet død i Dronninglund Storskov. I dag - mere end et år senere - lå anklageskriftet i sagen så klart . Tiltalen mod den 37-årige mand går både på voldtægt, drab og usømmelig omgang med liget. - Det er en alvorlig sag, og det er også en sag, hvor der er rejst tiltale som en nævningesag, men den videre vurdering af sagen kommer frem under retten, når den skal hovedforhandles i juni, siger specialanklager ved Nordjyllands Politi, Mette Bendix. Dét sagde specialanklager Mette Bendix I første omgang var to mænd sigtet for drabet på den 22-årige sygeplejerskestuderende. Senere frafaldt sigtelsen mod den ene af dem. Stor bevågenhed i Nordjylland På etårsdagen for Mia Skadhauge Stevns død satte flere nordjyder lys og blomster ved Netto i Aalborg, hvor hun blev samlet op af den formodede gerningsmand efter en bytur i Jomfru Ane Gade. Se indslaget herunder Nuuradiin S. Hussein, der er rådmand i Aalborg Kommune, har også mærket, hvor meget sagen har fyldt det seneste år. - Det fylder rigtig meget i det nordjyske. Jeg er personligt rigtig glad for, at politiet er nået til ende i efterforskningen, og at der er rejst tiltale mod den sigtede (nu tiltalte, red). Vi ser alle sammen frem til at få afsluttet den her sag. - Vi håber, at retfærdigheden sker fyldest, således vi også kan få kigget fremad, siger rådmanden i Job og Velfærd i Aalborg Kommune. Se hvad kommunen gør for at forbedre sikkerheden i nattelivet